Concert simfonic Brahms & Beethoven, dirijor Emir Nuhanovic / Craiova Muzicală 2025
2025-12-05 19:00 - 20:30 (Europe/Bucharest) | Filarmonica Oltenia, Calea Unirii, nr. 16, Craiova, Dolj, 200585, România
VINERI, 5 DECEMBRIE 2025, ORA 19:00
Concert simfonic
ORCHESTRA SIMFONICĂ A FILARMONICII „OLTENIA”
DIRIJOR: EMIR NUHANOVIĆ (BOSNIA și HERȚEGOVINA)
SOLIST: LEONARD MIHALE (pian)
În program:
Johannes Brahms: Concertul nr. 1 în Re minor pentru pian și orchestră, op. 15
Ludwig van Beethoven: Simfonia nr. 7 în La major, op. 92

ÎN CAP ÎN SOARE / DE NE IU BIT
2025-12-05 19:00 - 20:30 | Teatrul Național Craiova – Sala I. D. Sîrbu, Str. A. I. Cuza, nr. 11, Craiova, Dolj, 200585, România
de: Teona Galgoțiu / Bogdan Georgescu
Regie: Irina Gâdiuță
Coregrafie: Carmen Coțofană
Scenografie: R. Gâdiuță
Grafică și trailer: Dilmana Yordanova
Documentare foto-video: Viorel Petric
Asistență regie: Margit Olteanu
Parteneri: GALERIA 26, Asociația SIMULTAN, Facultatea de Psihologie și Științele Educației – Universitatea de Vest Timișoara, Teatrul Național „Marin Sorescu” Craiova, Reactor de Creație și Experiment, Centrul Cultural Municipal ,,George Coșbuc” Bistrița, Centrul de Teatru Educațional Replika, Asociația Spațiul de Artă Contemporană, VAV Digital Advertising SRL, Veioza Studio SRL
Cu sprijinul: RSM România
Avanpremiera: 29 noiembrie 2025 – GALERIA 26, București
Durata spectacolului: 2h10 cu/fără pauză
Restricţii de vârstǎ: +16 (subiect sensibil, nu conține limbaj vulgar)

ÎN CAP ÎN SOARE / DE NE IU BIT este un spectacol – coupé care are la bază două piese de teatru contemporane, la limita dintre documentare și autoficțiune. Spectacolul explorează formele invizibile ale depresiei și felul în care relațiile, cu toate rănile și fragilitățile lor, ne pot prăbuși sau salva. Personajele se mișcă între confesiune, umor amar și luciditate dureroasă, dezvăluind dinamici de dependență, vinovăție și neputință, dar și momente de tandrețe și miracol, realizând că uneori drumul spre vindecare începe în afara noastră — în gesturile mărunte de grijă față de ceilalți, în capacitatea de a face bine fără să fii văzut. Un spectacol despre supraviețuire emoțională, limite, compasiune și despre puterea discretă a binelui care circulă între oameni.
Spectacolul face parte din proiectul cultural DE-NE-IU-BIT, proiect co-finanțat de Administrația Fondului Cultural Național.
AFCN nu este responsabilă de conținutul proiectului sau de modul în care rezultatele proiectului pot fi folosite. Acestea sunt în întregime responsabilitatea beneficiarului finanțării.

TOC TOC
2025-12-06 19:00 - 21:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
DISTRIBUȚIA:
ROMANIŢA IONESCU
RAMONA DRĂGULESCU
COSTINELA UNGUREANU
MARIAN POLITIC
ALEX CALANGIU
CLAUDIU MIHAIL
RALUCA PĂUN
Text: Laurent Baffie
Regia artistică: Alexandru Boureanu și Raluca Păun
Traducere: Raluca Păun
Decor: Vanessa Beca
Costume: Lia Dogaru
Regia tehnică: Cristian Petec / Sorin Gruia
Maestru de lumini: Dodu Ispas
Lumini: Marian Tudorache / Ovidiu Mustață
Sunet: George Udrea
Sufleor: Adrian Țîrcă
Data premierei: 12, 13 februarie 2021
Durata spectacolului: 1h 26 min
**spectacol recomandat publicului cu vârsta peste 16 ani
Sinopsis
„TOC TOC” este o piesă scrisă de dramaturgul și actorul francez Laurent Baffie, prezentată în premieră în 2005 la Palais-Royal din Paris.
O comedie spumoasă a cărei acțiune se petrece în cabinetul doctorului Stern, un neuropsihiatru de renume mondial în tulburarea obsesiv-compulsivă – TOC sau OCD. O consultație la renumitul dr. Stern se obține cu greu, deoarece acesta călătorește foarte mult și rareori se întoarce în Franța.
Coprolalie, aritmomanie, nosofobie, palilalie sunt doar o parte din afectările celor șase pacienți care se întâlnesc în sala de așteptare a doctorului Stern.
Neuropsihiatrul întârzie, fiind blocat în aeroportul din Frankfurt. După o vreme, pacienții vor încerca să omoare timpul prin improvizarea unei terapii de grup care îi va situa pe toți în afara zonei lor de confort. Fiecare își va spune propria poveste.

Cronici
„Regizorii (Alexandru Boureanu și Raluca Paun) au contat pe succesul acestei comedii bulevardiere, fiindcă s-au bazat pe două elemente importante: textul scris alert, cu replici de efect şi cu un ritm al desfăşurării comicului ce include mereu surpriza în formula sa; şi pe prestaţia trupei de actori, capabili să dea relief umorului vioi al piesei. Se simte în acest text experienţa de actor şi scriitor pentru show-uri de divertisment la radio şi televiziune, a lui Laurent Baffie, care a renunţat la şcoală, pentru a-şi urma vocaţia, atras fiind de aceste două media ale timpului nostru.
Abordând un subiect sensibil şi alambicat, dramaturgul recurge la mijloacele comicului de limbaj de sorginte populară, iar aceasta ar putea fi o capcană pentru o trupă de actori ce pot aluneca dincolo de linia subţire a efectului grosier.
Actorii TNC nu au căzut în această capcană, au evitat, în general, tuşele groase, făcând subtil cu ochiul publicului, care le răsplăteşte prestaţia cu aplauze.”
Sanda Vișan – https://adevarul.ro/cultura/teatru/toc-toc-bate-usa-1_60ab8c245163ec4271600ff6/index.html

Disco '84
2025-12-06 21:30 - 23:30 | Teatrul Național Craiova – Foaier, Str. A. I. Cuza, nr. 11, Craiova, Dolj, 200585, România
Strălucirea anilor ’80 revine la Teatrul Național din Craiova!

Sâmbătă, 6 decembrie 2025
Începând cu ora 21:30
Foaierul teatrului
Bilete: https://ebilet.tncms.ro/ebilet/Spectacol/Edit/2006 sau la Agenția Teatrală, Str. A.I.Cuza, nr. 11.

Te așteptăm la Disco ’84, o petrecere plină de ritm, culoare și vibe retro, care va transforma foaierul teatrului într-un ring de dans ca în vremurile bune!

Ținuta inspirată de moda anilor ’80 este super binevenită, așa că pune-ți la punct look-ul retro și pregătește-te pentru o seară electrizantă!

Hai să retrăim împreună magia unei epoci care nu se demodează niciodată!

Creative IT 2025 - Târg caritabil de Crăciun
2025-12-07 13:00 - 20:00 | Dolj
Vine magia Crăciunului… cu un scop cu adevărat special! 𝗗𝘂𝗺𝗶𝗻𝗶𝗰𝗮̆, 𝟳 𝗱𝗲𝗰𝗲𝗺𝗯𝗿𝗶𝗲, 𝗶̂𝗻𝘁𝗿𝗲 𝟭𝟯:𝟬𝟬 𝘀̦𝗶 𝟮𝟬:𝟬𝟬, te așteptăm la 𝗥𝗲𝘀𝘁𝗮𝘂𝗿𝗮𝗻𝘁 𝗠𝗶𝗻𝗲𝗿𝘃𝗮, chiar în inima Târgului de Crăciun din Craiova, unul dintre cele mai frumoase târguri din Europa!
𝗖𝗿𝗲𝗮𝘁𝗶𝘃𝗲 𝗜𝗧-𝗧𝗮̂𝗿𝗴 𝗖𝗮𝗿𝗶𝘁𝗮𝗯𝗶𝗹 𝗱𝗲 𝗖𝗿𝗮̆𝗰𝗶𝘂𝗻 , organizat de 𝗖𝗹𝘂𝗯𝘂𝗹 𝗣𝗿𝗼𝗴𝗿𝗮𝗺𝗮𝘁𝗼𝗿𝗶𝗹𝗼𝗿 în parteneriat cu Primaria Municipiului Craiova, aduce la un loc creatori pasionați care pun suflet în fiecare obiect handmade: decorațiuni de sezon, bijuterii, accesorii și multe alte surprize perfecte pentru cadourile de sărbători.
Dar cel mai important…
Fiecare achiziție contribuie la 𝗱𝗲𝘇𝘃𝗼𝗹𝘁𝗮𝗿𝗲𝗮 𝘂𝗻𝗲𝗶 𝗮𝗽𝗹𝗶𝗰𝗮𝘁̦𝗶𝗶 𝗴𝗿𝗮𝘁𝘂𝗶𝘁𝗲 𝗱𝗲𝗱𝗶𝗰𝗮𝘁𝗮̆ 𝗰𝗼𝗽𝗶𝗶𝗹𝗼𝗿 𝗰𝘂 𝗮𝘂𝘁𝗶𝘀𝗺 și familiilor acestora.
Hai să facem bine împreună, alegând cadouri cu suflet și susținând o cauză care contează!
Intrarea este liberă, vino, bucură-te de atmosferă și lasă-te inspirat!

Concert de colinde tradiționale românești Îmbucură-te, om bun!
2025-12-07 18:00 - 19:30 | Dolj
În data de 7 decembrie, aducem în Craiova trăirea autentică a frumuseții Crăciunului – la Teatrul Național ”Marin Sorescu”, de la ora 18:00.

Concert de colinde tradiționale românești „Îmbucură-te, om bun!”Duminică, 7 Decembrie | Ora 18:00 | Teatrul Național ”Marin Sorescu” (Str. Alexandru Ioan Cuza, nr. 11, Craiova)

3 D.A.R.E. - eveniment teatru-dans
2025-12-08 19:00 - 20:30 | Teatrul Național Craiova – Sala I. D. Sîrbu, Str. A. I. Cuza, nr. 11, Craiova, Dolj, 200585, România
Scena Teatrului Național „Marin Sorescu” se transformă din nou într-un loc unde tăcerea vorbește și dansul devine glas.Spectacolul „3 D.A.R.E.” nu este doar teatru și dans – este o declarație de curaj, de vis și de frumusețe pură.
Pe scenă, tineri actori și dansatori surzi demonstrează că arta nu are bariere și că emoția se transmite dincolo de cuvinte.”Limbajul trupului este cel mai sincer alfabet al sufletului.” Vino să simți energia lor, să trăiești alături de ei bucuria și forța cu care își scriu propria poveste.
Regia: Cătălin Băicuş 8 decembrie | Sala I.D.Sîrbu, ora 19.00Bilete: https://ebilet.tncms.ro/ebilet/Spectacol/Edit/1969 sau la agenția teatrului, str. A.I.Cuza, nr. 11.Un spectacol care îți va rămâne în inimă mult timp după ce luminile se sting. Hai să aplaudăm împreună curajul și talentul lor.
Distribuția:
Alin Firu
Ana Maria Firu
Robi Firu
Ecaterina Boțoagă
Rosaura Firu
Silviu Vlădoianu
Regizor: Cătălin Băicuș
Muzică /Sound Design: Valeriu Mihai
Effects and sound engeneering: Cristian Jah
Lumini: Florin Moisescu
Special effects: Mihai Stoicescu
Interpret LSR: Filomela Salahoru
SPECTACOL DE TEATRU-DANS REALIZAT CU TINERI SURZI
3D A.R.E este un spectacol inovator de teatru dans inspirat de unicitatea limbajului semnelor românești. Spectacolul prezintă o lume posibilă într-un context actual urban unde se trăiește impulsiv si convulsiv. Este o lume a contrastelor și discrepanțelor care există simultan fără a se influența una pe cealaltă.
Tinerii surzi își construiesc o lume cu sens, cu multe intrări și ieșiri, o lume deschisă care primește cu drag orice persoană dornică de o conexiune profundă. În lumea creată de ei comunicarea se face prin sunete, impulsuri vizuale, muzică, poezie și mișcare. Spectacolul multimedia reface un teatru existențial, instinctiv care invită la o resetare a naturii umane actuale.
O parte din muzica spectacolului este realizată de tinerii surzi care sunt ajutați de instrumente muzicale (thunder drum), experimente Cymatics, experimente cu laser care crează sunete și instrumente de percuție.
Vocea persoanelor surde/hipoacuzice se va face auzită atât la propriu cat și la figurat prin intermediul poeziei. Spectacolul este o versiune dinamică, un colaj de teatru existențial, dans contemporan, poezie și tehnologie.
Acest proiect cu comunitatea surzilor , aparent imposibil de realizat, îmi redă încrederea în capacitatea noastră de a produce miracole.
Spectacolul a fost realizat cu sprijin și finanțare din partea: Fundației CODA- Farmecul Tăcerii, Asociației WINDOW România, Ford Otosan România.

Winterland 2025
2025-12-10 11:00 - 17:00 | Universitatea din Craiova, Str. A. I. Cuza, nr. 13, Craiova, Dolj, România
Anul acesta, Winterland 2025 – ediția a XII-a aduce la un loc creativitatea studenților și dorința comunității de a sprijini un proiect cu impact real. Vă invităm la vernisajul expoziției caritabile de decorațiuni de iarnă, pe 10 decembrie, ora 11:00, unde fiecare achiziție devine o contribuție la construirea primului centru dedicat copiilor cu autism din zona Olteniei.

Chimia unei gume de mestecat aruncate pe stradă de Codruța Cadar
2025-12-10 12:00 - 13:30 | Dolj
Synopsis:Îndemnat de contextul unui grup de suport, Dragoș începe să-și spună povestea. N-ar vrea neapărat să fie el cel care vorbește, n-ar vrea neapărat să intre în detalii, dar o face: ne deschide ușa minții lui când timid, când dezarmant de brusc. Intrăm într-o lume în care joaca se face pentru a uita, o lume sufocată de cutii de pizza, în care dependența nu mai e ultimul recurs ci soluția aparent logică în fața lipsei de sens.
Durată spectacol: 1h 30min*spectacolul va fi urmat de o sesiune de Q&A între actori și spectatori de 20 minute cu privire la experiența spectacolului și temele dezbătute în cadrul acestuia
Sala Studio „Remus Mărgineanu” – Departamentul Arte și Media, Strada Transilvaniei 12, CraiovaINTRARE LIBERĂ, în limita locurilor disponibile – rezervări la numărul de telefon 0744.531.309 (whatsapp sau apel)
Limită vârstă: 16+
Spectacolul este o producție studențească UNATC, realizată cu scopul de a oferi o bază de dezbatere asupra problemelor sociale abordate și de a explora măsura în care teatrul poate funcționa ca instrument de conștientizare și combatere a acestora.
Distribuție:Vladimir ȚecaVoci: Adrian Titieni, Mihaela Sîrbu, Mariam Alchihabi, Vladimir Țeca
Coordonator proiect-studențesc: Diana RațăRegia: Diana RațăDramaturgie: Codruța CadarScenografie: Alexandra MafteiMișcare scenică: Mateea DragomirescuLight Design: Ruxandra IlieSound Design: Denis PintiliasaProducție: Sorin BobouțeanuPsihoterapeut: Alina DumitriuAfiș: Cătălin Mareș

Mozaic cultural
2025-12-10 15:30 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește miercuri, 10 decembrie 2025, începând cu ora 15.30, o nouă întâlnire sub genericul „Mozaic cultural”, la care vor participa Mihaela Albu, Minuna Mateiaș, Mircea Pospai și Petrișor Militaru.
Moderată de Nicolae Marinescu, întâlnirea va cuprinde lansarea celor mai recente numere ale revistelor „Antilethe” și „Mozaicul”, ambele publicații având câte un dosar consistent dedicat Centenarului Vintilă Horia.
Evenimentul va cuprinde și lansarea volumele „Vintilă Horia – scriitorul român de peste veac. Repere critice”, autor Mihaela Albu și „Remember Mozaicul”, autor Minuna Mateiaș, ambele fiind apărute la Editura Aius, ce împlinește anul acesta 35 de ani.
În cadrul întâlnirii se vor și acorda Premiile Revistei „Mozaicul” pentru anul 2025. De asemenea, Lions Club Craiova va acorda premii artiștilor și scriitorilor craioveni, în semn de susținere și apreciere a artei și literaturii contemporane.
Participanții vor vizita Colecția „Vintilă Horia” donată de Cristina Horia, fiica prozatorului, poetului, eseistului și traducătorului român, figură remarcabilă a exilului românesc, laureat al premiului Goncourt în 1960 pentru romanul „Dumnezeu s-a născut în exil”.
Colecția „Vintilă Horia” cuprinde un vast fond de carte, documente, fotografii, precum și o bogată corespondență a autorului cu diferite personalități ale exilului ca Basarab Nicolescu, Ștefan Baciu, Alexandru Busuioceanu, Alexandru Ciorănescu, Ion Deaconescu, Virgil Ierunca, Ștefan Lupașcu și Horia Stamatu.

Concert cameral „Eleganță & Ritm” / Craiova Muzicală 2025
2025-12-10 18:00 - 19:00 | Muzeul de Artă Craiova, Calea Unirii, nr. 15, Craiova, Dolj, România
MIERCURI, 10 DECEMBRIE 2025, ORA 18:00 – Muzeul de Artă
Concert cameral
„Eleganță & Ritm”
ȘTEFAN CAZACU (violoncel)
IOAN-DRAGOȘ DIMITRIU (pian)
În program:
Ludwig van Beethoven: Sonata op. 102
Astor Piazzolla: Le Grand Tango
Gabriel Fauré: Elegie
David Popper: Poloneză de concert
Gaspar Cassadó: Requiebros

Iulian Bocai - lansare de carte și sesiune de autografe
2025-12-10 18:30 - 20:00 | Electroputere Parc Mall, Calea București, nr. 80, Craiova, Dolj, România
Editura Trei și Cărturești Craiova vă invită miercuri, 10 decembrie, ora 18:30, la evenimentul de lansare a volumului de proză scurtă „Revărsatul zorilor”, recent apărut la editura Trei. Autorul va intra în dialog cu Gabriel Nedelea. Seara se va încheia cu o sesiune de autografe.
„E mereu la fel în relațiile lungi: întâi dispare dorința, apoi dispare blândețea. Poți să supraviețuiești primei dispariții din obișnuință sau din datorie ori poate chiar din prietenie, dar, ajuns la a doua, se vede întotdeauna sfârșitul și știu că trebuie să mă pregătesc pentru el încă dinainte să-l conștientizez cu totul. Primul semn de cruzime sau de indiferență îl anunță și de acolo nu mai e decât o chestiune de timp până-ți faci curaj să pleci, deși uneori poate dura ani buni până se dezleagă.“ – Iulian Bocai
Iulian Bocai (n. 1986) este scriitor și cercetător, cu un doctorat summa cum laude în filologie la Universitatea din București. A publicat până în prezent două romane, Ciudata și înduioșătoarea viață a lui Priță Barsacu (Polirom, 2018, Premiul Observator cultural pentru debut, Premiul Primului Roman Chambéry, Franța; tradus în neerlandeză în 2025 la editura De Geus) și Constantin (Polirom, 2019, Premiul Tânărul Scriitor), precum și o istorie intelectuală a instituționalizării studiului literar în Europa, Filologii (Tracus Arte, 2020, Premiul ALGCR pentru teorie și Premiul „Alexandru Piru“ al Muzeului Național al Literaturii Române). Scrie eseuri (are o colecție apărută în 2023 cu titlul Eseuri) și, din 2022, ține o rubrică de cronica ideilor pentru „Scena9“.

Colindăm încă din zori
2025-12-10 19:00 - 20:30 | Teatrul pentru copii și tineret Colibri, Calea București, nr. 56, Craiova, Dolj, România
„Colindăm încă din zori“, spectacol pe scena Teatrului Colibri Craiova
Teatrul pentru Copii și Tineret Colibri – Secția Folclor „Maria Tănase“ aduce pe scenă frumusețea din cântecul sărbătorilor de iarnă și dăruiește publicului spectacolul „Colindăm încă din zori“, miercuri, 10 decembrie 2025, ora 19:00.
Alături de orchestră, ne vor aminti atmosfera și tradițiile care însoțesc Crăciunul și Anul Nou soliștii: Mariana Ionescu Căpitănescu, Constantin Enceanu, Marius Măgureanu, Lavinia Bîrsoghe, Liliana Popa, Aneta Şişu, Manuela Motocu, Liviu Dică, Cristian Bănăţeanu, Luiza Turcu, Alex Golfin și tineri talentați care au trecut pragul atelierelor de folclor.
Spectacolul va fi prezentat de interpreții de muzică populară: Luiza Turcu și Alex Golfin, iar conducerea muzicală va fi asigurată de Ion – Cristian Munteanu.
Accesul se va face exclusiv pe bază de invitație, în limita locurilor disponibile.
Invitațiile se pot procura de la Agenţia Teatrului Colibri Craiova, astfel:
luni în intervalul orar 09:00 – 17:00
joi și vineri între 08:00 – 12:00 / 16:00 – 20:00
sâmbătă între 09:00 – 13:00 / 15:00 – 19:00
duminică între 10:00 – 13:00.

Mai multe informații se pot obține la tel.: 0251.412.473.

Regal Vienez – Concert Extraordinar de Crăciun Craiova 2025
2025-12-11 17:00 - 18:30 | Teatrul Național Marin Sorescu Craiova, Str. A. I. Cuza, nr. 11, Craiova, Dolj, 200585, România
SPECTACOL EXTRAORDINAR DE CRĂCIUN – 200 DE ANI DE LA NAȘTEREA LUI JOHANN STRAUSS.
INSTRUMENTIȘTI DIN DOUĂ ORCHESTRE CELEBRE DIN EUROPA
ORCHESTRA DI TEATRO D’OPERA ITALIANA, una dintre cele mai celebre orchestre din Europa, a fost aplaudată pe marile scene de operă și filarmonice din toată lumea. Este de ajuns să amintim câteva scene de tradiție: Brucknerhaus Linz (Filarmonica din Linz), Bregenz Festspielhaus (Filarmonica din Bregenz), Brunnenhof der Residenz München (Palatul Imperial din München), Palatul Hofburg din Viena, Stadthalle Viena, Meistersingershalle Nürnberg, Kasemattenbuehne Graz, etc.
Recunoașterea orchestrei este dată și de colaborările cu mari nume ale liricii mondiale, soliști și dirijori de la Arena din Verona, Teatrul Scala din Milano, Teatrul de Operă din Roma, Opera de Stat din Viena, etc.
Membrilor Orchestrei di Teatro D’Opera Italiana li se alătură și artiști instrumentiști din ORCHESTRA OPEREI VOX, cunoscută și apreciată la nivel național și internațional. Este un concept nou în România, când artiști instrumentiști din două orchestre de prim rang din Europa își dau mâna pentru a oferi publicului seri memorabile și experiențe muzicale unice.
DE LA JOHANN STRAUSS LA BOGDAN COSTACHE SAU DESPRE MODELUL VIENEZ AL DIRIJATULUI CU VIOARA ÎN MÂNĂ!
Conducerea muzicală a spectacolului va fi asigurată de tânărul dirijor și solist violinist BOGDAN COSTACHE și, astfel, soliștii și instrumentiștii invitați din Viena, Italia, Elveția, Germania, vor evolua sub bagheta unuia dintre cei mai talentați conducători de orchestră ai tinerei generații, născut în România! Prezența lui BOGDAN COSTACHE în programul REGALULUI VIENEZ din acest an se datorează dumneavoastră, publicului spectator care îl îndrăgiți deja atât de mult și v-ați arătat impresionați de prestația lui, dorindu-vă să-l revedeți cât mai curând. Astfel, spectacolul va fi unul interactiv, dirijat „cu vioara în mână” după modelul lui JOHANN STRAUSS sau, mai nou, al lui ANDRE RIEU.
Și în acest an, Bogdan vă va surprinde cu multe piese în prima audiție națională. Nelipsită va fi și muzica românească, piese românești demult uitate, dar și minunatele colinde românești.
SPECTACOLUL VA FI DESĂVÂRȘIT DE CORUL ȘI BALETUL OPEREI VOX
Membrilor orchestrei li se adaugă ANSAMBLUL DE BALET AL OPEREI VOX cu momentele mult așteptate de valsuri, polci, can-can, într-o coregrafie efervescentă și antrenată semnată de Vlad Sebastian, astfel încât veți fi poftiți la dans de însăși orchestrele noastre și balerinii noștri, prin celebrul „Alles Walzer!”
Frumoasele colinde și cântece de Crăciun vor străluci și prin vocile CORULUI OPEREI VOX. Și în acest an vă veți bucura și de colindele noastre tradiționale românești.
TINERI ROMÂNI TALENTAȚI LA ÎNCEPUT DE DRUM!
Ne asumăm misiunea în fiecare an de a aduce în fața dumneavoastră și de a promova tineri muzicieni români deosebit de talentați, la început de carieră, dar care au câștigat deja premii la concursuri muzicale naționale și internaționale. Anul acesta va evolua alături de orchestra noastră foarte tânărul chitarist Gabriel Popescu, alături de profesorul și îndrumătorul lui Mădălin Antonesei.
BALUL VIENEZ ÎN ORAȘUL DUMNEAVOASTRĂ!
Atmosfera și spiritul vienez vă vor cuceri încă de la intrarea în sala de spectacol și vă vor rămâne în suflet ca o amintire vie pentru Crăciunul și Anul Nou ce vor urma. Dacă nu puteți ajunge la concertele de Crăciun și Anul Nou de la Viena, aducem noi spiritul vienez în orașul dumneavoastră prin cele mai frumoase capodopere muzicale vieneze ale dinastiei Strauss, Franz Lehar, Emmerich Kalman și multe, multe alte surprize muzicale și coregrafice.
Soliștii invitați din Austria, Italia și Elveția vor fi prezentați în următoarele săptămâni, așa încât surprizele să se țină lanț!
În fiecare an vă surprindem cu un nou repertoriu, noi invitați speciali și coregrafii spectaculoase, astfel încât fiecare REGAL VIENEZ să rămână unul memorabil!

Blue Note Trio - De la Mozart la Gershwin
2025-12-11 18:00 - 19:00 | Centrul Constantin Brâncuși, Calea Unirii, nr. 15, Craiova, Dolj, România
JOI, 11 DECEMBRIE 2025, ORA 18:00 – Muzeul de Artă – Centrul „Constantin Brâncuși”Concert cameral„De la Mozart la Gershwin”BLUE NOTE TRIOBOGDAN UȚĂ, LIVIU CHISĂR, EUGEN DUMINICĂ (clarinete, saxofoane)

N-are Cum! - Show interactiv cu Drăcea și Cîrje
2025-12-11 19:30 - 21:00 | Filarmonica Oltenia, Calea Unirii, nr. 16, Craiova, Dolj, 200585, România
Drăcea și Cîrje ajung la tine în oraș cu un show nou!
Cei doi au un SHOW nou interactiv în care stau de vorbă cu cei din public, le află poveștile și decid dacă ARE CUM sau NU. Pe lângă povești amuzante, la final vom premia și oamenii cu cel mai bun feeling, clar o să-ți placă, N-ARE CUM să nu!

Și să îți spunem un secret: pentru ca glumele să te lovească bine avem nevoie ca tu să ajungi la show-uri la timp. Cu alte cuvinte, pentru glume punctuale, e nevoie de un public punctual. Acestea fiind zise, am vrea să știi că accesul se face cu 30 de minute înainte de show. Ne bazăm pe tine, da?

Tur ghidat Craiova
2025-12-12 10:00 - 12:00 | Locații multiple, Craiova, Dolj, România
Tur ghidat Craiova – descoperă Craiova cu ghid!

Dacă vizitezi Craiova pe perioada Târgului de Crăciun și vrei să te bucuri de o dimineață relaxată, înțesată de informații istorice, povești și legende locale, dar și de stare de bine, 𝐢̂𝐧𝐬𝐜𝐫𝐢𝐞-𝐭𝐞 𝐥𝐚 𝐮𝐧 𝐭𝐮𝐫 𝐂𝐫𝐚𝐢𝐨𝐯𝐚 𝐆𝐮𝐢𝐝𝐞𝐝 𝐓𝐨𝐮𝐫𝐬!

– Doar pe durata Târgului de Crăciun organizăm tururi de oraș pe bază de înscriere (nu pentru grupuri); datele disponibile și linkul de înscriere, mai jos! –
Îți propunem un tur standard (durată aprox. 2 ore) pentru a începe să cunoști povestea și să simți farmecul Cetății Băniei! Este un tur ghidat pietonal exterior, ce se desfășoară în zona centrală a orașului Craiova. Garantăm că va fi amuzant 😅, va fi serios, va fi cu referințe din istorie 📜, cultură 🎭 și artă 🎨; într-un cuvânt, va fi frumos pentru că vom fi împreună prin Craiova!

📣 Turul are loc dacă se înscriu minim 5 persoane (14+ ani)
📩 Înscrierea este obligatorie prin formular (max. 5 persoane / formular)
💸 Participarea se face pe baza unei donații de 50 lei / persoană în vederea sprijinirii activității Asociației Monumente Oltenia de promovare a patrimoniului cultural-turistic al regiunii. Donația se poate face cash, la finalul turului, sau prin transfer bancar către:
Asociația Monumente Oltenia
Date de contact: info@monumenteoltenia.ro / 0743 20 32 99
Cont bancar: [REDACTED]
Banca: BCR DOLJ PATRIA (CRAIOVA)
Mențiune (neapărat): donațieTe așteptăm la tur să te îndrăgostim de Craiova! 💙Oră începere tur: 10:00
Durata: aprox. 2 ore
Date disponibile:

Vineri, 12 decembrie
Sâmbătă, decembrie

Duminică, 14 decembrie

Vineri, 19 decembrie

Sâmbătă, 20 decembrie

Duminic, 21 decembrie

LINK ÎNSCRIERE – CLICK AICI!!!

Timpul Colindului
2025-12-12 12:00 - 14:00 | Muzeul Olteniei – Secția de Etnografie – Casa Băniei, Str. Matei Basarab, nr. 16, Craiova, Dolj, România
♦️Muzeul Olteniei Craiova, în colaborare cu Corul Seminarului Teologic Ortodox „Sfântul Grigorie Teologul”, Colegiul Național „Frații Buzești” și Centrul Județean de Cultură și Artă Dolj, Secția, Școala Populară de Arte și Meserii „Cornetti”, recreează la Casa Băniei atmosfera satului tradițional din timpul sărbătorilor de iarnă, prin prezentarea unor filme documentare, a costumului de sărbătoare purtat iarna în Oltenia, a măștilor tradiționale pe care românii le purtau la trecerea dintre ani, a mesei tradiționale din Ajunul Crăciunului. În acest sens, muzeografi ai Secției de Etnografie a Muzeului Olteniei vor ține o prezentare introductivă despre originea colindelor și despre rânduielile de iarnă specific satului tradițional din zona Olteniei.
🔸Tabloul sărbătorilor de iarnă va fi întregit de elevii Colegiului Național „Frații Buzești” Craiova, sub coordonarea doamnei profesoare Cismaru Maria Nicoleta. Aceștia vor prezenta colinde și costume tradiționale, având recuzită specifică zonei etnografice și anotimpului elogiat: stea, bici, clopoței, buhai, măști.
🔸Corul Seminarului Teologic Ortodox „Sfântul Grigorie Teologul”, sub coordonarea dirijor Protodiacon lector dr. Victor Șapcă, va interpreta colinde tradiționale cu specific creștin-ortodox.
🔸Pentru recrearea atmosferei tradiționale, Centrul Județean de Cultură și Artă Dolj, reprezentat de manager Mirabela Gagiu, va aduce în atenția publicului Ansamblul de dans popular „Maria Tănase” care va prezenta jocul ritualic intitulat „Capra”, dar și alte dansuri și obiceiuri.
📌Toate momentele ritualice se vor adresa vizitatorilor Secției de Etnografie, prezenți la Târgul de Crăciun, organizat de Primăria Municipiului Craiova, fiind totodată filmate și popularizate, în folosul tinerilor dornici să afle detalii sau să practice obiceiurile de iarnă din satul de altădată.
✔️Proiectul are drept scop creșterea interesului tinerilor pentru patrimoniul cultural ca formă de educație identitară și realizarea unui material documentar, în format video, dezvoltarea unor parteneriate interinstituționale durabile, creșterea vizibilității instituțiilor culturale.
❗️Acțiunea se va desfășura la Casa Băniei, Secția de Etnografie, vineri, 12 decembrie 2025, in intervalul orar 12:00 – 14:00.
📍Responsabili de proiect:
✔️Secția de Etnografie a Muzeului Olteniei Craiova, reprezentată de șeful secției, Irinel Cănureci și managerul instituției, Florin Ridiche, precum și de muzeografii specialiști: Loredana Vasilica Durău, dr. Roxana Deca, dr. Liviu Olteanu, Anișoara Bălan, Cernat Roxana, specialiști care vor prezenta obiceiurile jocului cu măști oglindit într-un discurs expozițional spectaculos, fotografii și filme documentare care atestă obiceiuri specifice zonei Olteniei, în perioada iernii.
✔️Corul Seminarului Teologic Ortodox ”Sfântul Grigorie Teologul”, dirijor Protodiacon lector dr. Victor Șapcă.
✔️Colegiul Național „Frații Buzești”, grup de elevi care colindă, coordonatori director Ileana Didu, prof. Maria Nicoleta Cismaru, prof. Aurora Simon, prof. Diana Victoria Cotescu, prof. Silvia Ramona Cismaru, prof. Ramona Nălbaru.
✔️Centrul Județean de Cultură și Artă Dolj – Ansamblul de dans popular „Maria Tănase” reprezentant manager Mirabela Gagiu.

Spărgătorul de nuci - Spectacol de teatru pentru copii și întreaga familie
2025-12-12 17:30 - 18:30 | Cercul Militar Craiova, Str. Marin Sorescu, nr. 2, Craiova, Dolj, 200642, România
Spărgătorul de nuci
Spectacol de teatru pentru copii si intreaga familie
Cercul Militar Craiova
Vineri 12 Decembrie 2025 ora 17:30
Spărgătorul de nuci e o poveste nemuritoare, ce îi va purta pe cei mici prin lumea magică și aproape uitată a istoriilor cu prinți și prințese, regi și animale vorbitoare. Spectacolul propune o combinație inedită de artă actoricească, elemente de păpușerie și momente muzicale ce va reuși cu sigranță să țină viu interesul celor mici, dar nu în ultimul rând să le explice importanța promisiunulor făcute și a prieteniei.
Copiii pot dansa și cânta alături de actorii din spectacol , iar pentru că cei mici sunt parte a scenariului, li se pun adesea întrebări și li se cere implicarea în spectacol.
Vă așteptăm să pășim împreună în globul liric și cristalin, pentru a descoperi povestea , si sa petreceti o zi magica impreuna cu toata familia!
Durata spectacolului: 60 minute
Scenariul: Ana Cucu-Popescu
Muzica : Viorel Burlacu
Regia : Ion Ambrosi
Coregrafia : Rares-Andrei Valea
Scenografie : Florin Suciu Buh
Spectacol pentru audiență +3
IMPORTANT:
Un bilet este valabil pentru o singură persoană. Toți participanții la spectacol, adulți și copii, trebuie să cumpere bilet doar copiii între 1-18 luni au acces gratuit (însă nu au loc asigurat).
Accesul minorilor (0-18 ani) în locația evenimentului se face doar însoțiți de minim un adult (părinte sau tutore legal).
Accesul în locația evenimentului se face cu aproximativ 20 de minute înainte de începerea spectacolului. Vă rugăm nu întârziați!
Persoanele care ajung după începerea spectacolului, au acces în sală, dar își pierd locurile și vor putea ocupa loc, dar în limita scaunelor rămase libere.
Atenție, se filmează și se fotografiază!

Concert de colinde - dirijor Pavel Șopov
2025-12-12 18:00 - 19:00 | Dolj
VINERI 12 DECEMBRIE 2025 – ORA 18:00/ Banca Națională a României – CraiovaCONCERT de COLINDECORALA ACADEMICĂ A FILARMONICII OLTENIADirijor: Pavel ȘOPOV
Bilete, la Filarmonică sau online. Prețuri: 40 lei | 15 lei (elevi, studenți, seniori) 0251 414 698 | Luni–Vineri, 10:00–18:00
Concertul nu este inclus în Abonamentul Melomanului.

Concert vocal simfonic De la romantic la contemporan, dirijor Matei Pop / Craiova Muzicală 2025
2025-12-12 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 12 DECEMBRIE 2025, ORA 19:00/ CRAIOVA MUZICALĂ 52 De la ROMANTIC la CONTEMPORANORCHESTRA SIMFONICĂ A FILARMONICII “OLTENIA”– DIRIJOR: MATEI POP– SOLIST: MIHAI DIACONESCU (pian)Dirijor cor: Pavel ȘOPOVÎn program:– Ghenadie Ciobanu: Muntele (primă audiție)– Camille Saint-Saëns: Concertul nr. 2 în Sol minor pentru pian și orchestră, op. 22– Robert Schumann: Simfonia nr. 4 în Re minor, op. 120

Direcția 5 - Seducție Live Tour 2025
2025-12-12 19:30 - 21:00 | Filarmonica Oltenia, Calea Unirii, nr. 16, Craiova, Dolj, 200585, România
În 2025, Direcția 5 pornește în turneul național “Seducție”.

Pregătiți-vă să ascultați cântece de pe albumele “La vulturul de mare cu peștele în ghiare”, “Pantofi de lac”, “Seducție” , „In Di Anka Live”. Garantat o să vă placă. Vom readuce în atenția voastră cântece din anii 1991-1994, cele mai heavy + baladele noastre rock, încă în sufletele voastre! ❤️
Accesul copiilor cu vârsta de până la 12 ani însoțiți de părinți este gratuit.
“Orice muzică ați asculta, a noastră este diferită!”

Cinemateca: Miracle on 34th Street
2025-12-12 19:30 - 21:30 | Dolj
Ho, ho, ho, la CINEMATECA vine Moșu’!

Pe 12 decembrie 2025, avem un cadou pentru toți cinefilii – ”Miracle on 34th Street”.

Cel mai simpatic Moș Crăciun din istoria cinematografiei într-unul dintre cele mai frumoase filme de sărbători făcute vreodată.
––
Kriss Kringle e in oras, un batranel simpatic care se potriveste perfect descrierii mosului de la Polul Nord. Si pentru ca marele magazin Cole s avea nevoie de un Mos Craciun iar el se potrivea perfect descrierii postului devine in scurt timp cel mai iubit om din New York. Susan, o fetita dragalasa, si mama ei, manager la Cole s, par a fi singurele care nu cred in Mos Craciun.

Regizor: George Seaton
Producție: 2025
Distribuție: Maureen O Hara, Edmund Gwenn
Genul Filmului: Comedie, Drama, Familie

Durată: 96 minute

Retronova Party
2025-12-12 23:59 - 2025-12-14 05:00 | Dolj
Retronova Friday & Saturday Night Party with DJ YANU
@Comitet MusicBar, Str. Mihail Kogalniceanu Nr. 21A, 200762 Craiova, Romania

Ateliere de Crăciun la Padma – Winter Edition 2025
2025-12-13 13:00 - 14:00 | Dolj
Ateliere de Crăciun la Padma – Winter Edition 2025
Atelier + Ceai + Desert

Crăciunul prinde viață la Ceainăria Padma, într-o atmosferă caldă, cu miros de brad, ceai aromat și creații handmade
Te invităm la trei ateliere speciale, unde relaxarea se îmbină cu bucuria de a crea cu mâinile tale:

13 Decembrie – ora 13:00
Creezi un gnom decorativ textil, simbol al norocului și al bucuriei.

14 Decembrie – ora 13:00
Creezi îngeri handmade din macramé, pentru un brad cu suflet.

20 Decembrie – ora 13:00
Creezi o coroniță de Crăciun autentică, din brad, flori și fructe uscate natural.

Fiecare atelier include toate materialele, îndrumare pas cu pas, ceai cald, desert și o experiență de sărbătoare autentică.

Ceainăria Padma – Craiova
Locuri limitate | Înscriere în avans
Rezervări: 0771 093 449

Hai să ne bucurăm împreună de magia Crăciunului, cu liniște, creație și arome calde

Târg caritabil de Crăciun, ediția a V-a
2025-12-13 15:00 - 17:00 | Dolj
TÂRGUL CARITABIL DE CRĂCIUNAsociația „Dincolo de Azi” organizează, alături de Departamentul de Limbi Moderne al Facultății de Litere din cadrul Universității din Craiova, Târgul Caritabil De Crăciun, denumit și „What’s your Superpower this Christmas?”
data: Sâmbătă, 13 decembrie 2025 ORA 15.00
Evenimentul va avea loc la HOTEL RESTAURANT ROYAL CRAIOVA, str. România Muncitoare nr. 88.
––
Asociația „Dincolo de Azi” și Departamentul de Limbi Moderne – Facultatea de Litere organizează TÂRGUL CARITABIL DE CRĂCIUN – What is your super power this Christmas? – pentru Eduard.Eduard are doar 14 ani… și deja a trecut prin mai multe operații decât ar trebui să suporte vreodată un copil. A rămas fără ambele picioare, dar nu și fără zâmbet. Desenează, merge la școală și aleargă alături de copiii de pe stadionul din Calafat, visând să joace fotbal ca ei.Dar visul lui cântărește greu. Protezele pe care le are acum au aproape 25 kg, iar fiecare pas e o luptă. Pentru a merge zilnic la școală și pentru a avea o copilărie normală, Eduard are nevoie de proteze noi – ușoare, adaptate, care îi pot schimba viața.Costul lor este de 14.600 euro.De aceea, ediția a V-a a Târgului Caritabil de Crăciun, pe 13 decembrie, ora 15:00, la Hotel Royal Craiova, este pentru el.Tot ce vom crea, dărui și cumpăra acolo are un singur scop: să îi dăruim lui Eduard libertatea de a se mișca, de a se juca, de a fi copil.Vrei să fii și tu superputerea lui în acest Crăciun?Te așteptăm cu inimile deschise, sa fii parte din povestea noastra!

„Alaiul Datinilor – Din bătrâni, din oameni buni“
2025-12-13 15:00 - 17:00 | Cercul Militar Craiova, Str. Marin Sorescu, nr. 2, Craiova, Dolj, 200642, România
Sâmbătă, 13 decembrie 2025, cu începere de la ora 15:00, în sala de spectacole a Cercului Militar Craiova se va desfășura proiectul cultural „Alaiul Datinilor – Din bătrâni, din oameni buni“. Organizat de Centrul Județean de Cultură și Artă Dolj – Secția pentru Conservarea și Promovarea Culturii Tradiționale și sub patronajul Consiliului Județean Dolj, proiectul este menit să promoveze tradițiile și obiceiurile de iarnă, ritualul colindatului, colindul arhaic și cel religios dar și forme ale acestuia adaptate culturii contemporane și interpretării de către grupuri și ansambluri reprezentative ale Olteniei.
Grupurile și ansamblurile folclorice prezente la „Alaiul Datinilor – Din bătrâni, din oameni buni“ sunt din județul nostru dar și celelalte zone ale Olteniei cu o puternică reprezentare folclorică. Pe lângă colindele religioase și laice specifice perioadei premergătoare Crăciunului, cele de ceată și variante ale cântecelor de stea, obiceiuri și ritualuri specifice ca „Plugușorul“, „Capra“, „Steaua“, „Datul la grindă“, „Scormonitul în foc“, toate vor fi regăsite în proiectul nostru.
Vă așteptăm cu drag să trăiți alături de noi tradiția colindatului autentic românesc!

FUEGO - Iarna colindelor mele
2025-12-13 19:00 - 21:00 | Filarmonica Oltenia, Calea Unirii, nr. 16, Craiova, Dolj, 200585, România
PAUL SURUGIU-FUEGO – ”IARNA COLINDELOR MELE ” – concert extraordinar de colinde și cântece de Crăciun
13 Decembrie 2025 ora 19:00
Filarmonica Oltenia Craiova
Se apropie sărbătorile și tradiția spune, de 19 ani, că artistul iubit, Paul Surugiu Fuego, pornește la drum în deja cunoscutul său turneu național de colinde. Deja anul acesta este mult mai complicat de organizat spectacole, după măririle de taxe aferente organizărilor, artistul vrea să ajungă la publicul său. Astfel, el propune anul acesta un spectacol-sărbătoare, o poveste prin care, două ore, uiți de toate și devii una cu muzica sărbătorii și cu celebrele sale piese, atât de apreciate în ultimii 25 de ani. Fuego nu colindă tradițional, el propune poezie, imagini, emoții, dar și voie bună, destindere, relaxare. Va cânta parte din cele mai cunoscute melodii, nu va lipsi nici ”Bradul” și nici glumele care vin la pachet cu starea sa de bine.
Publicul se va emoționa la teme despre părinți, despre reîntoarcerea acasă, dar și la colinde tradiționale, la sonorități aparte și orchestrații pe măsură. Spectacolul are în prim plan bucuria care ne cuprinde pe toti atunci când se aproprie Crăciunul, fiind conștienți că ar fi o mare veselie în lume dacă ar fi Crăciun în fiecare zi!
Melodii precum ”Vals de Crăciun”, ”Colindă pentru părinți”, ”Atâta-i colinda”, ”La mulți ani, e noaptea de Crăciun”, ”E vremea colindelor” sau celebra ”Împodobește, mamă, bradul” vor răsuna pe scena, într-un concert bazat pe interpretare, pe suflet, pe recitări și versuri înalte și o întreagă stare de bine. Nu ratați așadar, evenimentul iernii, alături de Paul Surugiu-Fuego și band-ul său!
” Anul acesta propun stare de bine, într-o iarnă aparte, pentru care-mi doresc fără menajamente să aibă coloana sonoră a colindelor mele! Va fi un concert cu piese mai noi și mai vechi, cu echipa mea, cu emoție, dar și cu mult râs, cu seninătate și cu valori aparte, despre care o să vă povestesc! Crăciunul nu este altceva decât bucuria de a fi împreună și eu vreau ca toată luna decembrie, pe oriunde ajung, să fim împreună și să înțelegem iar, mai bine și mai profund, esența acestei sărbători pe care o cânt de mai bine de 25 de ani! Vă aștept cu tot dragul la sala de spectacole, cu sufletul meu de colindă!” (Paul Surugiu Fuego)

Stand-Up Comedy cu Bordea & Cortea - "Nimic subtil"
2025-12-13 20:00 - 21:30 | Casa de Cultură a Studenților Craiova, Str. Eugeniu Carada, nr. 10, Craiova, Dolj, 200390, România
Stand-Up Comedy cu Bordea & Cortea – „Nimic subtil”
Casa de Cultura a Studentilor Craiova, Craiova
Strada Eugeniu Carada 10
sâmbătă, 13 decembrie, ora 20:00 acces de la 19:00
Cătălin Bordea și Nelu Cortea aleg calea directă în noul lor show de stand-up comedy – “Nimic subtil”. Și este exact ceea ce ai nevoie! Într-o lume care ne cere constant să fim cu perdea și să ne ascundem trăirile în spatele unui zâmbet politicos, Bordea și Cortea spun lucrurilor pe nume. Filtru? Nu există. Subtilitate? Zero. Glume? Din plin.

Daruri din inimă
2025-12-14 18:00 - 20:00 | Filarmonica Oltenia, Calea Unirii, nr. 16, Craiova, Dolj, 200585, România
DARURI DIN INIMĂ – Poveste în Ajun de Crăciun Generația Folk vă invită la concertul caritabil din acest an! Copiii și tinerii noștri talentați au început repetițiile de mult timp și abia așteaptă să urce pe scenă și să vă dăruiască cântecele lor.
Pe 14 decembrie, la Filarmonica Oltenia Craiova, vă invităm să trăim împreună o seară de poveste, plină de colinde, emoție și bucurie, într-un spectacol dedicat întregii familii.
14 decembrie 2025 | Ora 18:00 Filarmonica Oltenia Craiova Detalii și invitații: 0722 161 706
